24.10.2013 Den Europæiske Unions Tidende L 282/35 RÅDETS AFGØRELSE af 18. oktober 2013 om undertegnelse på Den Europæiske Unions vegne af et revideret aftalememorandum med Amerikas Forenede Stater om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2013/523/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammen- holdt med artikel 218, stk. 5, under henvisning til forslag fra Europa-Kommissionen, og ud fra følgende betragtninger: (1) — Fase 2 af aftalememorandummet mellem Amerikas Forenede Stater og Europa-Kommissionen om import af oksekød fra dyr, der ikke er behandlet med visse vækst- hormoner, og den af USA anvendte forhøjede told for visse produkter fra De Europæiske Fællesskaber (»aftale- memorandummet«), der blev aftalt mellem De Forenede Stater og Det Europæiske Fællesskab den 13. maj 2009 og godkendt af Rådet for Den Europæiske Union som en international aftale indgået af Unionen, udløb den 1. august 2013. (2) — Det er i Unionens interesse at forlænge fase 2 af aftale- memorandummet og samtidig søge en afslutning på WTO-tvisten »Europæiske Fællesskaber — foranstalt- ninger vedrørende kød og kødprodukter (hormonery«. (3)  Kommissionen har med henblik herpå forhandlet om udkast til ændringer af aftalememorandummet i henhold til forhandlingsbemyndigelsen heri. (4) — Det reviderede aftalememorandum bør undertegnes — VEDTAGET DENNE AFGØRELSE: Artikel 1 Undertegnelsen på Den Europæiske Unions vegne af et revideret aftalememorandum med Amerikas Forenede Stater om import af oksekød fra dyr, der ikke er behandlet med visse væksthor- moner, og den af USA anvendte forhøjede told for visse produkter fra Den Europæiske Union (»det reviderede aftaleme- morandum«) bemyndiges hermed under forbehold af indgåelsen af nævnte reviderede aftalememorandum. Teksten til det reviderede aftalememorandum er knyttet som bilag til denne afgørelse (). Artikel 2 Formanden for Rådet bemyndiges til at udpege den person, der er beføjet til at undertegne det reviderede aftalememorandum på Unionens vegne. Artikel 3 Denne afgørelse træder i kraft dagen efter offentliggørelsen i Den Europæiske Unions Tidende. Udfærdiget i Luxembourg, den 18. oktober 2013. På Rådets vegne L. LINKEVICIUS Formand (7) Teksten til det reviderede aftalememorandum vil blive offentliggjort sammen med afgørelsen om dets indgåelse.